## Zápisnica

## z druhého riadneho zasadnutia Obecného zastupiteľstva Obce Slavec,

## konaného dňa 29.06.2021 v Slavci

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:**

**Poslanci** **OZ**: Ing. Štefan Vidinsky, Eva Lőrinczová, Ing. Ladislav Csefo, , Tomáš Kovács

**Neprítomný poslanec OZ:** Attila Szekeres

**Starosta obce Slavec:** Gejza Ambrúš

**Ďalší prítomní:** Katarína Hubayová, hlavný kontrolór obce**,** Agnesa Genčiová, ekonómka OcÚ

**Verejnosť:** obyvateliaobce ( viď. príloha č. 1)

**PROGRAM :**

1. Otvorenie zasadnutia – starosta obce
2. Určenie overovateľov, zapisovateľa – starosta obce
3. Voľba návrhovej komisie – starosta obce
4. Kontrola plnenia uznesení – hlavný kontrolór
5. Návrh plánu kontrolnej činnosti hlavného kontrolóra na II. Polrok 2021- hlavný kontr.
6. Vyhodnotenie rozpočtu obce za rok 2020 – ekonóm OcÚ
7. Stanovisko hlavného kontrolóra k záverečnému účtu za rok 2020 – hlavný kontrolór
8. Záverečný účet za rok 2020 – ekonóm OcÚ
9. Previerka stavu zákonnosti v postupe obce pri dodržiavaní vybraných ustanovení zákona č. 369/1990 Zb. o obecnom zriadení v z.n.p.- upozornenie prokurátora – sam. odb. ref.
10. Rokovací poriadok obecného zastupiteľstva účinné od 1.7.2021 – sam.odbor.referent
11. Poverenie zástupcu starostu obce Slavec – samost.odb.referent
12. Dohoda o spoločných školských obvodoch základných škôl – starosta obce

13. Autobusová zastávka – dar- od firmy: Carmeuse Slovakia, s.r.o. , Rozvojová 2, Košice

14. Nákup traktorového nosiča kontajnerov – návrh – starosta obce

15. Nákup nehnuteľnosti – v k. ú. Slavec, zastavaná plocha a nádvorie, výmera 837m2 na

parcele č. C-KN 32 a záhrada v k. ú. Slavec , výmera 551m2 parc .č. C-KN 33

16. Rôzne: obnovenie medzinárodných vzťahov s družobným mestom Dunavarsány

17. Diskusia

18. Záver

**1 / Otvorenie zasadnutia**

Rokovanie OZ otvoril Gejza Ambrúš starosta obce. Srdečne privítal všetkých prítomných. Následne informoval prítomných o počte prítomných poslancov na dnešnom zasadnutí OZ . Prítomní sú štyria poslanci, jeden poslanec p. A. Szekeres zasadnutia sa nevie zúčastniť ale je ospravedlnený. Obecné zastupiteľstvo je i tak uznášania schopné. Starosta obce prečítal program zasadnutia ( viď. príloha č. 2). S uvedeným programom všetci poslanci jednohlasne súhlasili.

Návrh na uznesenie :

**Uznesenie č. 13/2021** Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** program rokovania 2. riadneho zasadnutia OZ .

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**2/ Určenie overovateľov zápisnice a zapisovateľa**

Starosta obce navrhujezaoverovateľov zápisnice spísanej z 2. riadneho zasadnutia nasledovne: p. Ing. Štefana Vididnskyho a p. Tomáša Kovácsa. Za zapisovateľku poveruje p. Timeu Ambrušovú.

Návrh na uznesenie:

**Uznesenie č. 14/2021:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**a)** **s c h v a ľ u j e : o**verovateľov zápisnice: Ing. Štefana Vidinskyho a Tomáša Kovácsa

**b) p o v e r u j e :** za zapisovateľku Timeu Ambrušovú

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**3/ Voľba návrhovej komisie**

Starosta obce navrhuje schváliť návrhovú komisiu v tomto zložení : Ing. Štefan Vidinsky, Ing. Ladislav Csefo, Attila Szekeres Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 15/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** návrhovú komisiu v zložení: Ing. Ladislav Csefo, Eva Lőrinczová

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**4/ Kontrola plnenia uznesení**

Hlavná kontrolórka obce Slavec Katarína Hubayová prečítala svoj záznam z vykonania kontroly plnenia uznesení OZ v Slavci. Týkali sa to uznesení č. 01/2021-12/2021. ( viď. príloha č. 3 )

Návrh na uznesenie:

**Uznesenie č. 16/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** informáciu podanú hlavným kontrolórom obce Slavec o plnení uznesení z predošlého zasadnutia ( uznesenia č. od 01/2021- - do 12/2021)

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**5/ Návrh plánu kontrolnej činnosti hlavného kontrolóra na II. polrok 2021**

Katarína Hubayová, hlavná kontrolórka obce Slavec prečítala svoj plán kontrolnej činnosti na II. polrok 2021, ktorú predkladá obecnému zastupiteľstvu obce Slavec na schválenie. ( viď. príloha č. 4) Plán kontrolnej činnosti bol vyvesený a zverejnený na úradnej tabuli ako i na webovej stránke obce Slavec od 01.06.2021. Zo strany poslancov neboli k plánu kontrolnej činnosti HK na II. Polrok 2021 žiadne pripomienky.

Návrh na uznesenie:

**Uznesenie č. 17/2021:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** plán kontrolnej činnosti hlavného kontrolóra obce Slavec na II. Polrok 2021.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**6/ Vyhodnotenie rozpočtu obce Slavec za rok 2020**

Ekonómka obecného úradu p. Agnesa Genčiová podala vyhodnocujúcu správu o plnení rozpočtu na rok 2020. Informovala prítomných zasadnutia o schválenom rozpočte 2020 ako o ich zmenách, skutočné plnenie bežných a kapitálových príjmov a výdavkov k 31.12.2020 (viď. príloha č. 5a), 5b)).

Návrh uznesenia :

**Uznesenie č. 18/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** vyhodnotenie rozpočtu obce za rok 2020.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**7/ Stanovisko hlavného kontrolóra k Záverečnému účtu za rok 2020**

Hlavná kontrolórka obce Slavec Katarína Hubayová predložila obecnému zastupiteľstvu obce Slavec svoje Stanovisko hlavného kontrolóra k Záverečnému účtu za rok 2020. ( viď. príloha č. 6) Riadna účtovná závierka Obce Slavec za rok 2020 a hospodárenie Obce Slavec za rok 2020 v súlade s § 9 ods. 4 zákona o obecnom zriadení a § 16 ods. 3 zákona o rozpočtových pravidlách územnej samosprávy bola overená už i audítorom dňa 25.6.2021. V zmysle § 16 ods. 10 zákona o rozpočtových pravidlách územnej samosprávy HK odporúča OZ uzatvoriť prerokovanie návrhu záverečného účtu Obce Slavec za rok 2020 s výrokom celoročné hospodárenie schvaľuje bez výhrad.

Návrh na uznesenie :

**Uznesenie č. 19/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** stanovisko hlavného kontrolóra obce Slavec k Záverečnému účtu za rok 2020.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**8/ Záverečný účet za rok 2020**

Ekonómka obecného úradu p. Agnesa Genčiová predložila obecnému zastupiteľstvu vypracovaný Záverečný účet Obce Slavec a rozpočtové hospodárenie za rok 2020 ( viď. príloha č. 7 ) Návrh Záverečného účtu je zverejnený i na webovom sídle obce Slavec ako i na úradnej tabuli od 01.06.2021.

Návrh na uznesenie :

**Uznesenie č. 20/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom

zriadení v z. n. p.  **s c h v a ľ u j e:**

1. Záverečný účet obce Slavec za rok 2019 a celoročné hospodárenie bez výhrad
2. Použitie prebytku rozpočtového hospodárenia na tvorbu rezervného fondu za rok 2020

vo výške: 28.136,85 €

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**9/ Previerka stavu zákonnosti v postupe obce pri dodržiavaní vybraných ustanovení zákona č. 369/1990 Zb. o obecnom zriadení v z. n. p.- upozornenie prokurátora**

V tomto bode programu zasadnutia starosta obce navrhol prerokovať OZ spis č. OcÚ Sl. 105-4/2021 zo dňa 6.5.2021 a to zaregistrovaného od Okresnej prokuratúry v Rožňave. Okresná prokuratúra Rožňava, na základe plnenia úloh prokuratúry na rok 2021 vykonala dňa 6.3.2021 previerku stavu zákonnosti v postupe obce Slavec pri dodržiavaní vybraných ustanovení zákona č. 369/1990 Zb. o obecnom zriadení v z .n. p. Priebeh a výsledky previerky sú obsiahnuté v protokole o vykonaní previerky. V protokole boli konštatované nedostatky týkajúce sa nasledovných zistení:

* Nesúlad Rokovacieho poriadku OZ v Slavci s aktuálnou právnou úpravou
* Nezákonnosť v postupe OZ pri zmene programu zasadnutia
* Neurčenie rozsahu zastupovania starostu obce .

So zreteľom na vyššie uvedené bolo nám zaslané upozornenie prokurátora ( viď príloha č. 8) v ktorom je nám navrhnuté prerokovať upozornenie prokurátora na najbližšom t. j. na dnešnom zasadnutí OZ, zosúladiť poverenie na zastupovanie starostu obce so zákonom a prijať účinné opatrenia za účelom vylúčenia prípadov porušovania právnych noriem a dodržiavanie zákona.

Návrh na uznesenie :

**Uznesenie č. 21/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** upozornenie prokurátora podľa § 28 ods. 1 zákona č. 153/2001 Z. z. o prokuratúre v znení neskorších predpisov zo dňa 30.4.2021.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**10/ Rokovací poriadok obecného zastupiteľstva účinné od 1.7.2021**

Na základe upozornenia Okresnej prokuratúry v Rožňave podľa spisu vyššie uvedenom v bode programu č. 9 má obecné zastupiteľstvo obce Slavec zosúladiť rokovací poriadok s aktuálnou právnou úpravou. Informuje nás o tom v tomto bode programu zasadnutia zamestnanec obce Slavec –samostatný odborný referent p.T. Ambrušová .

Nový zosúladený rokovací poriadok s aktuálnou právnou úpravou bol vyvesený a zverejnený na webovej stránke obce Slavec ako i na úradnej tabuli od 11.5.2021. Upravuje nové pravidlá o rokovaní OZ., o príprave materiálov a podkladov na rokovanie, spôsobe uznášania sa a prijímania všeobecne záväzných nariadení, spôsobe kontroly plnenia uznesení a zabezpečovania úloh týkajúcich sa miestnej samosprávy. ( viď. príloha č. 9 ). Nadobudnutím účinnosti nového rokovacieho poriadku a to dňom 1.7.2021 sa ruší rokovací poriadok schválený uznesením č. 57/2011 zo dňa 28.07.2011.

Návrh na uznesenie :

**Uznesenie č. 22/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **sa u z n á š a**na rokovacom poriadku Obecného zastupiteľstva obce Slavec , ktorý nadobúda účinnosť dňom 1.7.2021
2. **r u š í** rokovací poriadok schválený uznesením č. 57/2011 zo dňa 28.07.2011

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**11/ Poverenie zástupcu starostu obce Slavec**

Z priebehu a výsledkov previerky Okresnej prokuratúry Rožňava , ktorá bola vykonaná dňa 6.3.2021 bolo zistené a v protokole o vykonaní previerky konštatované nedostatok: neurčenie rozsahu zastupovania starostu obce. Informuje nás o tom v tomto bode programu zasadnutia starosta obce Slavec. Následne po upozornení prokuratúry bolo starostom obce Slavec jasne určený rozsah zastupovania zástupcu starostu obce podľa § 13 b ods. 3 zákona č. 369/1990 Zb. o obecnom zriadení v z. n. p.. Nové poverenie ( viď. príloha č. 10a)b)) pre výkon funkcie zástupcu starostu obce bolo osobne prevzaté. Platné je počas riadneho výkonu terajšieho mandátu starostu.

Návrh na uznesenie :

**Uznesenie č. 23/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **b e r i e n a  v e d o m i e** informatívnu správu starostu obce Slavec o prepracovanom poverení zástupcu starostu obce Slavec, ktorý je v súlade s § 13b ods. 3 zákona číslo 369/1990 Zbierky o obecnom zriadení v znení neskorších predpisov.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**12/ Dohoda o spoločných školských obvodoch**

Nakoľko v našej obci nie je zriadená základná škola ale ani povinné predprimárne vzdelávanie a že sa znížila i veková hranica školskej dochádzky na 5 rokov veku je potrebné upraviť spády materských škôl aj školských obvodov pre mesto Rožňava ( príloha č. 11 – kópia spisu č. OcÚ Sl. 204-01/2021). Spoločný školský obvod základných škôl sa určuje na základe dohody uzatvorenej medzi susediacimi obcami v súlade s § 8 ods. 2 zákona č. 596/2003 Z. z. o štátnej správe v školstve a školskej samospráve. Deti z našej obce navštevujú základné školy v najbližších susediacich obciach ako Plešivec , Brzotín ale i dochádzajú do mesta Rožňava tak do ZŠ s vyučovacím jazykom slovenským ( ďalej len,, VJS“) ako i s vyučovacím jazykom maďarským ( ďalej len ,,VJM“) Z uvedeného treba s Mestom Rožňava dohodnúť sa o rozšírení školského obvodu pre viaceré ZŠ tak s VJS ako i s VJM.

Návrh na uznesenie :

**Uznesenie č. 24/2021**

Obecné zastupiteľstvo Obce Slavec podľa § 11 ods. 4. zákona č. 369/1990 Zb. o obecnom zriadení v z. n. p. **sa r o z h o d l o** dohodnúť sa s Mestom Rožňava na spoločných školských obvodoch základných škôl s vyučovacím jazykom slovenským ako aj s vyučovacím jazykom maďarským.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**13/ Autobusová zastávka – dar od firmy Carmeuse Slovakia, s.r.o., Rozvojová 2, Košice**

Podľa telefonického rozhovoru starostu obce Slavec ako i neskôr i po osobnom jednaní starostu obce Slavec so zástupcami závodu Carmeuse Slovakia s.r.o. bolo Obci navrhnuté, pokiaľ má Obec záujem prevziať do svojho majetku autobusovú zastávku od súčasného vlastníka Carmeuse Slovakia s.r.o. darom.

Návrh na uznesenie :

**Uznesenie č. 25/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** uzatvorenie zmluvy o darovaní v zmysle § 628-630 Občianskeho zákonníka s firmou ( darca ) Carmeuse Slovakia, s.r.o., Rozvojová 2, Košice a s Obcou Slavec ( obdarovaný ), ktorej predmetom je poskytnutie vecného daru darcu – hnuteľný majetok – autobusová zastávka firmy Carmeuse Slovakia, s.r.o. Košice obdarovanému.

**Hlasovanie:**

za: 4

proti : 0

zdržal sa: 0

neprítomní pri hlasovaní: 1

nehlasovali: 0

**14/ Nákup traktorového nosiča kontajnerov**

Na predchádzajúcom zasadnutí OZ starosta obce Slavec dostal za úlohu vyžiadať cenové ponuky na nákup traktorového nosiča kontajnerov. Zo záznamu z prieskumu trhu ( viď. príloha č. 12 ) zo dňa 2.6.2021 vybraným uchádzačom sa stal EURIS –AGRIO, s.r.o. Rožňava a to z dôvodu, že vybraný uchádzač predložil ponuku s najnižšou cenou za 15.830,00 € bez DPH.

Návrh na uznesenie :

**Uznesenie č. 26/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** nákup traktorového nosiča kontajnerov od vybraného uchádzača, ktorý predložil ponuku s najnižšou cenou a to od EURIS PRO –AGRO s.r.o. Šafárikova 116A, 048 01 Rožňava za cenu 15.830,00 bez DPH.

**Hlasovanie:**

za: 3 E. Lőrinczová,, , T. Kovács, Ing. L. Csefo

proti : 0

zdržal sa: 1 Ing. Š. Vidinsky

neprítomní pri hlasovaní: 1 A. Szekeres

nehlasovali: 0

**15/ Nákup nehnuteľnosti- v k. ú. Slavec , zastavaná plocha a nádvorie, výmera 837 m2 na parcele č. C-KN 32 a záhrada v k. ú. Slavec, výmera 551 m2 parc. č. C-KN 33**

V tomto bode programu starosta obce Slavec navrhuje obecnému zastupiteľstvu kúpiť do vlastníctva obce Slavec nehnuteľnosti v k. ú. Slavec , zastavanú plochu a nádvorie s výmerou 837 m2 na parcele č. C-KN 32 a záhradu v k. ú. Slavec s výmerou 551 m2 parc. č. C-KN 33. Pozemky budú využité jednak ako garáž pre pracovný stroj Minibager, pre požiarnu motorovú striekačku, pre traktorový nosič kontajnerov, pre veľkokapacitný kontajner, ktorý momentálne dočasne je uložený na dvore Materskej školy ( ďalej len ,,MŠ“). Bývalý garáž v požiarnej zbrojnici a je už využitá na parkovanie obecného osobného motorového vozidla Cintroen Berlingo. Obec potrebuje jednak i skladové priestory, lebo v blízkom období dôjde k rekonštrukcii celého objektu - budovy MŠ. Odtiaľ nám treba vynosiť všetok nábytok dlhodobý i krátkodobý majetok MŠ i obce vrátane. Nákup takéhoto pozemku, kde sú už stavby vhodné na garážovanie je pre Obec prioritou. Na pozemku vyššie uvedenom je i rod. dom so s. č. 121. Bude sa môcť využiť na rôzne účely. Na turizmus, ako úložné- skladové priestory či miestnosti pre aktivačnú činnosť. Zatiaľ podľa výpisu z Katastra nehnuteľností ( ďalej len ,, KN“ ) na uvedených parcelách je vyznačená plomba. ( viď. príloha č. 13a)b)c)). Len čo sa majetko -právne vysporiada, vlastník nehnuteľností má záujem odpredať uvedené pozemky a budovu Obci Slavec max. za 23.000,- €.

Návrh na uznesenie :

**Uznesenie č. 27/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** nákup nehnuteľnosti v k. ú. Slavec , zastavaná plocha a nádvorie, výmera 837 m2 na parcele č. C-KN 32 a záhrada v k. ú. Slavec, výmera 551 m2 parc. č. C-KN 33 za cenu spolu celkom 23.000,- € ( slovom: dvadsaťtritisíc eur ).

**16/ Rôzne: obnovenie medzinárodných vzťahom s družobným mestom Dunavarsány**

15.03.2002 Obec Slavec uzavrela s mestom Dunavarsány z Maďarska ( HU ) medzinárodnú zmluvu o družbe. Od tých čias sa každoročne stretávame, rozvíjame kultúrne, spoločenské, medzinárodné vzťahy navzájom. Z dôvodu COVID-19 sme sa vlani nestretli, no v tomto roku opäť k nám z mesta Dunavarsány zavítajú ženy z neziskovej organizácie LAK - ,,Lányok aszonyok klubja“ O tom nás informuje v tomto bode programu zasadnutia OZ starosta obce Slavec. Návšteva sa u nás zdržiava 4 dni. Dorazia 8.7.2021 na 12:00 hod. V deň príchodu majú záujem nás prekvapiť večerou , druhý a tretí deň budú mať potulky po našom regióne. Idú do Betliara navštíviť múzeum Andrášiovcov, hrad Krásna Hôrka, mauzóleum, Dobšinskú ľadovú jaskyňu a mesto Rožňava. V nedeľu sa plánuje spoločná bohoslužba v našom reformovanom kostole v Slavci., po ktorom mi slavčania prichystáme, navaríme slávnostný obed našim hosťom.

**17/Diskusia:**

* *Ing. Š. Vidinsky ( poslanec ):* vo vyhodnotení rozpočtu je uvedených 44.000,- *€* na výdavky, financovanie komunitného centra*.* Koľko je z toho refundovaných obcou?
* *Agnesa Genčiová / ekonóm obce Slavec ) –* Imlementačná agentúra Ministerstva práce sociálnych vecí a rodiny Slovenskej republiky nám refundovalo 38.000,- € , ostatné výdavky hradí naša Obec
* *Ing. Š. Vidinsky ( poslanec ) –* podľa jeho vedomostí, čo raz viac a viac sa platí za spotrebu elektrickej energie na farskom úrade. Bude nutné preto prerokovať výšku nájomného za prenájom miestností pre fungovanie Komunitného centra na Farskom úrade so samosprávou, spísať novú zmluvu resp. dodatok v tejto veci.
* *Agnesa Genčiová / ekonóm obce Slavec) –* nájomnú zmluvu uzavretú medzi Obcou a RKC , CZ Slavec treba i tak obnoviť, lebo bola uzavretá na dobu určitú do 31.06.2021.
* *Ing. Š. Vidinsky ( poslanec )-* kedy sa nám vráti cena traktorového nosiča kontajnerov ?Oplatí sa nám to predsa kupovať?
* *Tomáš Kovács ( poslanec ) –* oplatí sa kupovať a investovať peniaze obecné do strojov, zariadení , dopravných prostriedkov. I iné susediace obce majú vlastné dopravné prostriedky.. Ako príklad uvádza Obec Plešivec- majú vlastný traktor, vlečku, nákladné vozidlo.
* *Starosta obce Slavec-* Hodnota kontajnerového nosiča sa nám nevráti späť hneď, no hospodárnejšie je, ak si sami zabezpečíme odvoz vlastného kontajnera, než platiť každý mesiac iba za odvoz TKO na zberný dvor cca 200,- firme , ktorá nám teraz zabezpečuje odvoz. K tomu sa ešte priráta množstvový zber TKO. Myslime predsa ekologicky a ekonomicky.

**18/ Záver :**

Starosta obce Slavec Gejza Ambrúš poďakoval všetkým za účasť na 2.riadnom zasadnutí OZ a tým zasadnutie Obecného zastupiteľstva v Slavci ukončil. Zasadnutie OZ bolo ukončené o 19:30 hod.

V Slavci, 29.06.2021

Zapísal/(a): Timea Ambrušová ................................

.....................................

Gejza Ambrúš

starosta obce

Overovatelia zápisnice:

Ing. Štefan Vidinsky ................................

Tomáš Kovács ................................